Omavalitsuste esinduskogude poolt valitud esindajate kogu

Omavalitsuste esinduskogude poolt valitud esindajate kogu ülesandeks 1938. aasta Eesti Vabariigi Põhiseaduse alusel oli esitada kolmas kandidaat (peale Riigivolikogu ja Riiginõukogu esitatud kandidaatide) Vabariigi Presidendi kohale. Esindajate kogu koosnes kaheksakümnest maaomavalitsuste ja neljakümnest linnaomavalitsuste poolt valitud esindajast. Ainus esindajate kogu koosseis valiti 9. aprillil 1938 ja tuli kokku Tallinnas 23. aprillil 1938. Koosolekut juhatas Valimiste Peakomitee esimees Peeter Puusep. Kaarel Leesment Pärnumaalt seadis Vabariigi Presidendi kandidaadiks üles Konstantin Pätsi. Koosolek valis, 113 häälega poolt ja 5 häälega vastu, Konstantin Pätsi Vabariigi Presidendi kandidaadiks. Kuna kõik kolm Vabariigi Presidendi kandidaati ülesseadvat asutist olid seadnud Vabariigi Presidendi kandidaadiks Konstantin Pätsi, korraldati 24. aprillil 1938 nende ühine koosolek, mis valis Konstantin Pätsi Vabariigi Presidendiks 219 poolthäälega 240-st. Kuna poolthääli oli rohkem kui kolm viiendikku valimiskoosoleku seadusliku koosseisu häältest, loeti Konstantin Päts Vabariigi Presidendiks valituks ja rahvahääletus jäi ära. Tallinnas sel ajal toimunud Euroopa 1938. aasta maadlusvõistluste tõttu olid kõik hotellikohad reserveeritud, seetõttu lubati esindajate kogu liikmeil ööbida Tallinna raudteejaamas magamisvagunites. Jakob Hiietamm (Kloostri vallavanem) Jaan Ilbak (Kodasoo vallavolinik) Kustav Jänes (Hageri vallavanem) Johannes Kuuskmäe (Jõelehtme vallavanem) Jaan Moot (Ravila vallavanem) Johannes Nei (Riisepere vallavanem) Jaan Selks (Rae vallavanem) Johannes Õmma (Raiküla vallavolinik) Johannes Tähe (Keila alevivanem) Aleksander Aas (Väinjärve vallast) Karl Antson (Albu vallast) Jaan Kents (Lehtse vallast) Anton Paalpere (Kirna vallast) Mihkel Salust (Võhmuta vallast) Jüri Koit (Kõrgessaare vallast) Anton Altmäe (Martna vallast) Tõnis Ratas (Piirsalu vallast) Hermann Bruus (Sutlepa vallast) Aleksander Einlo (Vaikna vallast) Jüri Kamarik (Velise vallast) Jaan Surina (Paatsalu vallast) Aleksander Jaeger (Laura vallast) August Kull (Satserina vallast) Jaan Viik (Vilo vallast) Ivan Lukinov (Senno vallast) Feodor Pius (Järvesuu vallast) Arnold Jänes (Laatre vallavanem) Karl Ruubel (Pöögle vallavanem) Henrik Rehe (Hallinga vallavanem) Mihkel Tuisk (Tori vallast) August Heinaste (Orajõe vallast) Kaarel Leesment (Tali vallast) Villem Pendre (Uue-Vändra vallavanem) Jaan Kungla (Koonga vallast) Aleksander Veegen (Suur-Kaarma vallast) Aleksander Ojamäe (Kärla vallast) August Kindel (Valjala vallast) Magnus Õispuu (Pihtla vallast) Aleksander Teesalu (Laimjala vallast) Gustav Annuk (Luunja vallast) Jüri Ansip (Avinurme vallast) Oskar Hint (Rõngu vallast) Albert Kevend (Kambja vallast) Mart Kool (Raadi vallast) Eduard Laanemäe (Jõgeva vallast) Peeter Lamp (Konguta vallast) Karl Punning (Rasina vallast) Voldemar Sugassepp (Kastre-Võnnu vallast) Villem Susi (Vana-Otepää vallast) Karl Tobro (Kaarepere vallast) August Tõruvere (Alatskivi vallast) Artur Gross (Laatre vallast) Jaan Palvadere (Sooru vallast) Eduard Vister (Helme vallast) Jüri Jaanson (Pärsti vallast) Karl Juhkam (Uue-Põltsamaa vallast) Jakob Korts (Soosaare vallavanem) Juhan Rennit (Tarvastu vallast) Hans Sukk (Kõo vallast) Hans Ulk (Paistu vallast) Hans Vaga (Taevere vallast) Mihkel Hager (Kunda-Malla vallast) Johannes Eero (Püssi vallast) Joosep Laaspere (Rakvere vallast) Aleksander Leitsmaa (Jõhvi vallast) Kalju Otto (Kunda alevist) Aleksander Pall (Küti vallast) Aleksander Poom (Vao vallast) Kaarel Põõsaste (Aaspere vallast) Robert Rajamägi (Tudulinna vallast) Aleksander Reinsalu (Auvere-Joala vallast) Eduard Tõevere (Pada vallast) Konrad Kõiv (Rõuge vallast) Jaan Lepasson (Kioma vallast) Johannes Paabusk (Räpina vallast) Richard Samarüütel (Sõmerpalu vallavanem, ei osalenud valimiskoosolekul) Reinhold Värnik (Vana-Antsla vallast) Hugo Leiss (Erastvere vallast) Oskar Kiudsoo (Misso vallast) Eduard Kokk (Vana-Roosa vallast) Johan Aavik (Tartust) Hans Alver (Haapsalu linnapea) Heinrich Aviksoo (Rakverest) Eugenie Doilov (Narvast) Nikolai Grünthal (Petserist) August Gustavson (Tallinnast) Johan Hansing (Narvast) Valter Jalviste (Otepäält) Richard Jõulu (Tallinnast) Helmi Kaber (Tapalt) Vladimir Kallas (Kuressaarest) Artur Kokult (Valgast) Villem Kullama (Viljandist) Hans Kõrgessaar (Tallinnast) Osvald Laube (Paidest) Julius Lill (Tartust) Artur Linkberg (Tartust) Otto Luck (Tartust) Jaan Lust (Narvast) Villem Maidre (Valgast) August Maramaa (Viljandi linnapea) Aksel Mei (Nõmmelt) Johannes Mürk (Tallinnast) Arvid Nottbeck (Tallinnast) Anton Nõmme (Pärnust) Johannes Odres (Paldiski linnavanem) Alma Ostra-Oinas (Tallinnast) Rudolf Paabo (Tallinnast) Peeter Panksep (Tartust) Edgar Pau (Tallinnast) Juhan Pulma (Pärnust) Eugen Reial (Põltsamaalt) Johannes Remmert (Rakverest) Henrik Soo (Pärnust) Frits Suits (Võrust) Johannes Tallo (Tartust) Jaan Vaga (Nõmmelt) Jaan Viks (Tõrvast) Johann Õunapuu (Tartust) RT 1938, 41, 387. Eesti Vabariigi Põhiseaduse § 40 alusel seavad kandidaate Vabariigi Presidendi kohale Riigivolikogu, Riiginõukogu ja omavalitsuste esinduskogude poolt valitud esindajate kogu. Kõik need asutised seadsid Vabariigi Presidendi ainsaks kandidaadiks oma koosolekuil 23. aprillil 1938. a. härra Riigihoidja Konstantin Päts’i. Põhiseaduse sama paragrahvi viiendas lõikes antud normide kohaselt peetakse, kui on üles seatud ainult üks kandidaat, Riigivolikogu esimehe kokkukutsel ja juhatusel kõigi kolme kandidaati ülesseadnud asutise ühine valimiskoosolek, ja kui ülesseatud kandidaat saab sellel valimiskoosolekul salajasel hääletamisel poolt vähemalt kolm viiendikku valimiskoosoleku seadusliku koosseisu häältest, siis see kandidaat loetakse Vabariigi Presidendiks valituks. Riigivolikogu, Riiginõukogu ja omavalitsuste esinduskogude poolt valitud esindajate kogu ühine koosolek Vabariigi Presidendi valimiseks toimus Vabariigi Presidendi valimise seaduse (RT 1937, 71, 591) § 63 nõudeile vastavalt pühapäeval, 24. aprillil 1938. Sellel valimiskoosolekul sai ülesseatud kandidaat härra Riigihoidja Konstantin Päts salajasel hääletamisel poolt 219 häält. Et valimiskoosoleku seaduslik koosseis on Põhiseaduse § 67., 84. ja 40. kolmanda lõike p. 3 kohaselt 240, siis on seega Vabariigi Presidendi kohale ülesseatud kandidaadile valimiskoosolekul 24. aprillil 1938 poolt antud häälte üldarv 219 rohkem kui kolm viiendikku valimiskoosoleku seadusliku koosseisu häältest. Kõige eeltooduga arvestades ja kohaldades Eesti Vabariigi Põhiseaduse § 40. ja Vabariigi Presidendi valimise seaduse § 67. Valimiste Peakomitee otsustas tunnustada härra Riigihoidja Konstantin Päts’i valituks Eesti Vabariigi Presidendiks ja sellest kuulutada Riigi Teatajas. Peakomitee esimees P. Puusep. Peasekretär Artur Mägi. http://www.ra.ee/dgs/browser.php?tid=68&iid=110700253203&img=era0031_005_0001863_00004_t.jpg&tbn=1&pgn=1&prc=30&ctr=0&dgr=0&lst=2&hash=5dc6773cdc3eb833b41a7d8494c10100 Omavalitsuste esindajatekogu valitud. Uus Eesti, 10. aprill 1938, nr. 100, lk. 1. Omavalitsuste esindajad üksmeelselt K. Pätsi poolt. Uus Eesti, 24. aprill 1938, nr. 111, lk. 3. s:Omavalitsuste esindajad üksmeelselt K. Pätsi poolt